CELEX: 32018R2035
Language: sk
Date: 2018-10-18 00:00:00
Title: Delegované nariadenie Komisie (EÚ) 2018/2035 z 18. októbra 2018, ktorým sa spresňuje vykonávanie povinnosti vylodiť úlovky pri rybolove určitých druhov žijúcich pri morskom dne v Severnom mori na obdobie 2019 – 2021

21.12.2018   
               
               
                  SK
               
               
                  Úradný vestník Európskej únie
               
               
                  L 327/17
               
            
         DELEGOVANÉ NARIADENIE KOMISIE (EÚ) 2018/2035
         z 18. októbra 2018,
         ktorým sa spresňuje vykonávanie povinnosti vylodiť úlovky pri rybolove určitých druhov žijúcich pri morskom dne v Severnom mori na obdobie 2019 – 2021
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho Parlamentu a Rady (EÚ) 2018/973 zo 4. júla 2018, ktorým sa vytvára viacročný plán pre populácie druhov žijúcich pri morskom dne v Severnom mori a ich lov, spresňuje vykonávanie povinnosti vylodiť úlovky v Severnom mori a zrušujú sa nariadenia Rady (ES) č. 676/2007 a (ES) č. 1342/2008 (1), a najmä jeho článok 11,
         keďže:
         
                     (1)
                  
                  
                     Cieľom nariadenia Európskeho parlamentu a Rady (EÚ) č. 1380/2013 (2) je postupne odstrániť odhadzovanie úlovkov vo všetkých druhoch rybolovu Únie zavedením povinnosti vylodiť úlovky druhov, na ktoré sa vzťahujú obmedzenia výlovu.
                  
               
                     (2)
                  
                  
                     V článku 9 nariadenia Európskeho parlamentu a Rady (EÚ) č. 1380/2013 sa stanovuje prijímanie viacročných plánov obsahujúcich ochranné opatrenia v prípade rybolovu určitých populácií v príslušnej zemepisnej oblasti.
                  
               
                     (3)
                  
                  
                     V týchto viacročných plánoch sa spresňuje vykonávanie povinnosti vylodiť úlovky a Komisia sa môže splnomocniť na ďalšie spresnenie na základe spoločných odporúčaní vypracovaných členskými štátmi.
                  
               
                     (4)
                  
                  
                     Ak neexistuje viacročný plán, Komisia sa článkom 15 ods. 6 nariadenia (EÚ) č. 1380/2013 splnomocňuje vykonávať povinnosť vylodiť úlovky prostredníctvom plánov pre odhadzovanie úlovkov na základe spoločných odporúčaní vypracovaných členskými štátmi.
                  
               
                     (5)
                  
                  
                     Na rybolove v Severnom mori majú priamy hospodársky záujem Belgicko, Dánsko, Francúzsko, Holandsko, Nemecko, Spojené kráľovstvo a Švédsko. Po konzultácii s Poradnou radou pre Severné more uvedené členské štáty predložili Komisii 31. mája 2017 spoločné odporúčanie o pláne pre odhadzovanie úlovkov v rámci rybolovu druhov žijúcich pri morskom dne v Severnom mori. Na základe predmetného spoločného odporúčania sa v delegovanom nariadení Komisie (EÚ) 2018/45 (3) stanovil plán pred odhadzovanie úlovkov uplatniteľný na daný rybolov na rok 2018.
                  
               
                     (6)
                  
                  
                     Európsky parlament a Rada prijali 4. júla 2018 nariadenie (EÚ) 2018/973, ktorým sa vytvára viacročný plán pre populácie druhov žijúcich pri morskom dne v Severnom mori a ich lov. Článkom 11 uvedeného nariadenia sa Komisia splnomocňuje prijímať delegované akty, v ktorých bližšie špecifikuje povinnosť vylodiť úlovky na základe spoločných odporúčaní vypracovaných členskými štátmi.
                  
               
                     (7)
                  
                  
                     Belgicko, Dánsko, Francúzsko, Holandsko, Nemecko, Spojené kráľovstvo a Švédsko po konzultácii s Poradnou radou pre Severné more a Poradnou radou pre pelagické populácie predložili 30. mája 2018 Komisii nové spoločné odporúčanie týkajúce sa spresnenia vykonávania povinnosti vylodiť úlovky v rámci rybolovu druhov žijúcich pri morskom dne v Severnom mori. Toto spoločné odporúčanie bolo zmenené 30. augusta 2018.
                  
               
                     (8)
                  
                  
                     Ako sa stanovuje v nariadení (EÚ) 2018/973, Severné more zahŕňa divízie 2a, 3a a podoblasť 4 ICES.
                  
               
                     (9)
                  
                  
                     Relevantné vedecké orgány poskytli svoje vedecké príspevky, ktoré preskúmal Vedecký, technický a hospodársky výbor pre rybárstvo (STECF) (4). O príslušných opatreniach sa rokovalo na zasadnutí skupiny expertov 11. septembra 2018, na ktorom sa zúčastnili zástupcovia 28 členských štátov a Komisie, ako aj Európskeho parlamentu ako pozorovateľa.
                  
               
                     (10)
                  
                  
                     Výbor STECF zistil, že v prípade niektorých populácií, napríklad platesy veľkej, miera prežitia jedincov nemusí byť taká vysoká ako pri iných druhoch. V snahe reagovať na pripomienky výboru STECF Komisia preskúmala relatívny vplyv tejto výnimky na celkovú populáciu a jej vplyv na jedincov a porovnala ho s potrebou pokračovať v rybolovnej činnosti, aby sa zabezpečil zber údajov. Umožnenie dočasných výnimiek v prípadoch, keď je pomerné množstvo odhodených mŕtvych úlovkov relatívne nízke, považuje Komisia za pragmatický a obozretný prístup k riadeniu rybárstva za predpokladu, že ich neumožnením by sa zabránilo potrebnému zberu údajov, ktorý je nevyhnutný na riadne a informované riadenie odhodených úlovkov v záujme úplného nadobudnutia účinnosti povinnosti vylodiť úlovky.
                  
               
                     (11)
                  
                  
                     Delegovaným nariadením (EÚ) 2018/45 sa na základe vedeckých dôkazov, ktoré preukazujú mieru prežitia odhodených úlovkov, zaviedli výnimky z dôvodu miery prežitia, pokiaľ ide o úlovky soley európskej, ktoré nedosahujú minimálnu ochrannú referenčnú veľkosť (MCRS), ulovené vlečnými sieťami v divízii ICES 4c. Tieto dôkazy boli posúdené v predchádzajúcich rokoch a výbor STECF dospel k záveru (5), že dôkazy sú dostačujúce. V novom spoločnom odporúčaní sa navrhuje pokračovať v uplatňovaní tejto výnimky. Výbor STECF poukázal na to, že neboli poskytnuté žiadne nové informácie o umiestnení odchovní (6). Keďže v súčasnosti nie sú určené žiadne odchovne, výnimku možno zahrnúť do tohto nariadenia, ale členské štáty by mali predložiť príslušné informácie o odchovniach hneď, ako budú určené.
                  
               
                     (12)
                  
                  
                     Delegované nariadenie (EÚ) 2018/45 zahŕňalo výnimku z povinnosti vylodiť úlovky z dôvodu vysokej miery prežitia, ako sa uvádza v článku 15 ods. 4 písm. b) nariadenia (EÚ) č. 1380/2013, pokiaľ ide o homára štíhleho uloveného košmi v divíziách ICES 2a, 3a a podoblasti ICES 4, ktorá vychádzala z vedeckých dôkazov preukazujúcich miery prežitia. Tieto dôkazy boli posúdené v predchádzajúcich rokoch a výbor STECF dospel k záveru (7), že dôkazy sú dostačujúce. V novom spoločnom odporúčaní sa navrhuje pokračovať v uplatňovaní tejto výnimky. Vzhľadom na to, že okolnosti sa nezmenili, uvedená výnimka by sa preto mala zahrnúť do tohto nariadenia.
                  
               
                     (13)
                  
                  
                     Do delegovaného nariadenia (EÚ) 2018/45 bola zahrnutá výnimka z dôvodu vysokej miery prežitia, pokiaľ ide o úlovky homára štíhleho v podoblasti ICES 4 realizované určitým výstrojom pod podmienkou, že sa použila sieť so selektívnou mriežkou (Netgrid). Táto výnimka bola obmedzená na zimné mesiace a určité funkčné jednotky ICES. V novom spoločnom odporúčaní sa navrhuje pokračovať v uplatňovaní danej výnimky a rozšíriť ju na divízie ICES 2a a 3a. Členské štáty v roku 2018 poskytli aktualizované vedecké dôkazy s cieľom preukázať mieru prežitia homára štíhleho uloveného pomocou vlečných sietí na lov pri dne s veľkosťou koncového rukávca viac ako 80 mm alebo aspoň 70 mm a vybavených špecifickými selektívnymi zariadeniami. Dôkazy boli predložené výboru STECF a ten vyjadril obavy (8), pokiaľ ide o odhady miery prežitia vzťahujúce sa na západné pobrežie Severného mora a o to, či sú tieto odhady reprezentatívne pre celú oblasť. Výbor STECF však poukázal na to, že podporné vedecké informácie vychádzali zo stabilných poznatkov a že technika overovania použitá v súvislosti s väčšou skupinou flotíl je primeraná. Za týchto okolností sa výnimka môže uplatňovať do 31. decembra 2021, ale členské štáty s priamym hospodárskym záujmom by mali predložiť údaje o rybolove pri západnom pobreží Severného mora.
                  
               
                     (14)
                  
                  
                     Do delegovaného nariadenia (EÚ) 2018/45 bola na základe vedeckých dôkazov, ktoré preukázali miery prežitia, zahrnutá výnimka z dôvodu vysokej miery prežitia, pokiaľ ide o vedľajšie úlovky druhov, na ktoré sa vzťahujú obmedzenia výlovu pri rybolove vykonávanom košmi a sieťovými vršami. Tieto dôkazy boli vyhodnotené v predchádzajúcich rokoch a výbor STECF dospel k záveru (9), že z dostupných údajov vyplýva, že úmrtnosť odhodených rýb je pravdepodobne nízka, ale skutočné úlovky v rámci rybolovu sú zanedbateľné. Vzhľadom na to, že počet úlovkov nebol výrazný a že sa okolnosti nezmenili, uvedená výnimka by sa preto mala zahrnúť do tohto nariadenia.
                  
               
                     (15)
                  
                  
                     V novom spoločnom odporúčaní sa navrhuje výnimka z dôvodu vysokej miery prežitia, pokiaľ ide o platesu veľkú pri rybolove vykonávanom žiabrovkami a viacstennými žiabrovkami v divízii ICES 3a a podoblasti ICES 4. Členské štáty v snahe preukázať mieru prežitia pri odhadzovaní úlovkov platesy veľkej pri uvedenom druhu rybolovu poskytli vedecké dôkazy. Dôkazy boli predložené výboru STECF, ktorý dospel k záveru (10), že boli poskytnuté primerané informácie, z ktorých vyplýva značne vysoká miera prežitia. Uvedená výnimka by preto mala byť zahrnutá do tohto nariadenia.
                  
               
                     (16)
                  
                  
                     Nové spoločné odporúčanie zahŕňa výnimku z dôvodu vysokej miery prežitia, pokiaľ ide o platesu veľkú pri rybolove vykonávanom dánskou záťahovou sieťou v divízii ICES 3a a podoblasti ICES 4. Členské štáty v snahe preukázať mieru prežitia pri odhadzovaní úlovkov platesy veľkej pri uvedenom druhu rybolovu poskytli vedecké dôkazy. Dôkazy boli predložené výboru STECF, a ten dospel k záveru (11), že údaje zo štúdie o mierach prežitia sú spoľahlivé, mohli by sa však použiť ďalšie faktory s cieľom posilniť schopnosť prežitia, keďže zníženie schopnosti prežitia je výrazné, ak je čas triedenia platesy veľkej dlhší ako 30 minút. Uvedená výnimka preto môže byť zahrnutá do tohto nariadenia.
                  
               
                     (17)
                  
                  
                     V novom spoločnom odporúčaní sa navrhuje výnimka z dôvodu vysokej miery prežitia, pokiaľ ide o úlovky a vedľajšie úlovky platesy veľkej v rámci cieleného rybolovu platesotvarých rýb alebo iných ako platesotvarých rýb vykonávaného vlečnými sieťami v divízii ICES 3a a podoblasti ICES 4 v zimných mesiacoch. Členské štáty v snahe preukázať mieru prežitia pri odhadzovaní úlovkov platesy veľkej pri uvedenom druhu rybolovu poskytli vedecké odporúčanie. Dôkazy boli predložené výboru STECF a ten dospel k záveru (12), že podľa podpornej štúdie sa miery prežitia znížili, ak bol čas na triedenie dlhší ako 60 minút v letných mesiacoch, a preto je nízka miera prežitia platesy veľkej v lete dôvodom obmedzenia platnosti výnimky na zimné mesiace. Uvedená výnimka by preto mala byť zahrnutá do tohto nariadenia.
                  
               
                     (18)
                  
                  
                     V novom spoločnom odporúčaní sa navrhuje výnimka z dôvodu vysokej miery prežitia, pokiaľ ide o jedince platesy veľkej menšej než minimálnej ochrannej referenčnej veľkosti ulovené vlečnými sieťami s rozperným rahnom v podoblasti ICES 4 a divízii ICES 2a. Členské štáty v snahe preukázať mieru prežitia pri odhadzovaní úlovkov pri uvedenom druhu rybolovu poskytli vedecké dôkazy. Dôkazy boli predložené výboru STECF a ten dospel k záveru (13), že miera prežitia v tomto druhu rybolovu je ovplyvnená mnohými faktormi a je veľmi premenlivá. STECF takisto vyjadril obavy, že vzhľadom na relatívne vysokú orientačnú mieru odhadzovania úlovkov a pomerne nízku mieru prežitia je pravdepodobné, že výrazné množstvá odhodených úlovkov platesy veľkej neprežijú. Na získanie týchto údajov by rybolov musel pokračovať, a preto sa Komisia domnieva, že výnimka by sa mala udeliť, členské štáty by však mali byť povinné predkladať relevantné údaje, ktoré umožnia výboru STECF v plnej miere posúdiť odôvodnenie a Komisii umožnia vykonať preskúmanie. Za týchto okolností sa výnimka môže predbežne uplatňovať do 31. decembra 2019. Členské štáty s priamym hospodárskym záujmom by mali predložiť: a) plán vypracovaný v snahe zvýšiť mieru prežitia, ktorý bude vedecky posúdený výborom STECF, a b) výročné správy o pokroku a zmeny/úpravy programov zameraných na mieru prežitia.
                  
               
                     (19)
                  
                  
                     Podrobné vedecké dôkazy o mierach prežitia rajovitých ulovených s použitím ktoréhokoľvek rybolovného výstroja v divíziách ICES 2a a 3a a v podoblasti ICES 4 chýbajú v prípade všetkých segmentov flotily a kombinácií, ktoré využívajú túto výnimku. Hoci sa až na niekoľko výnimiek miery prežitia považujú vo všeobecnosti za stabilné, sú potrebné podrobnejšie informácie. Na získanie týchto údajov by rybolov musel pokračovať, a preto sa Komisia domnieva, že výnimka by sa mala udeliť, členské štáty by však mali byť povinné predkladať relevantné údaje, ktoré umožnia výboru STECF v plnej miere posúdiť odôvodnenie a Komisii umožnia vykonať preskúmanie. Členské štáty s priamym hospodárskym záujmom by mali každoročne do 31. mája predložiť: a) plán vypracovaný v snahe zvýšiť mieru prežitia a doplniť chýbajúce údaje zistené výborom STECF, ktorý bude každoročne posudzovať výbor STECF, b) výročné správy o pokroku a prípadné zmeny alebo úpravy programov zameraných na mieru prežitia.
                  
               
                     (20)
                  
                  
                     Pri posudzovaní mier prežitia rajovitých sa zistilo, že raje kukučie (Leucoraja naevus) majú výrazne nižšiu mieru prežitia než iné druhy, hoci je k dispozícii menej stabilných vedeckých poznatkov. Keby sa však výnimka na tento druh vôbec neuplatňovala, zabránilo by sa rybolovu a neprerušovanému zberu presných údajov. Komisia sa preto domnieva, že táto výnimka by sa mala udeliť len na 1 rok a bezodkladne by sa mali vypracovať nové štúdie a opatrenia na zlepšenie miery prežitia, ktoré by sa mali poskytnúť výboru STECF na posúdenie čo najskôr, najneskôr však do 31. mája 2019.
                  
               
                     (21)
                  
                  
                     Do delegovaného nariadenia (EÚ) 2018/45 sa zahrnuli výnimky de minimis, pokiaľ ide o:
                     
                                 —
                              
                              
                                 soleu európsku ulovenú viacstennými žiabrovkami a žiabrovkami v divíziách ICES 2a a 3a a podoblasti ICES 4,
                              
                           
                                 —
                              
                              
                                 soleu európsku ulovenú určitými vlečnými sieťami s rozperným rahnom vybavenými flámskym panelom v podoblasti ICES 4,
                              
                           
                                 —
                              
                              
                                 kombinované úlovky soley európskej, tresky jednoškvrnnej, tresky merlang, tresky škvrnitej, tresky tmavej, platesy veľkej, sleďa atlantického, tresky koruškovitej, striebristky severnej a tresky belasej ulovené určitými vlečnými sieťami na lov pri dne v divízii ICES 3a,
                              
                           
                                 —
                              
                              
                                 kombinované úlovky soley európskej, tresky jednoškvrnnej, tresky merlang, tresky škvrnitej, tresky tmavej a merlúzy európskej ulovené košíkmi v divízii ICES 3a,
                              
                           
                                 —
                              
                              
                                 tresku merlang ulovenú určitými vlečnými sieťami na lov pri dne v divízii ICES 3 a,
                              
                           
                                 —
                              
                              
                                 tresku merlang a tresku škvrnitú ulovené vlečnými sieťami na lov pri dne v divízii ICES 4c.
                              
                           
               
                     (22)
                  
                  
                     Členské štáty poskytli dôkazy na podporu týchto výnimiek de minimis. Výbor STECF (14) preskúmal tieto dôkazy a dospel k záveru (15), že dokumentácia, ktorú predložili členské štáty, obsahuje odôvodnené argumenty svedčiace o tom, že dosiahnuť ešte väčšiu selektívnosť je náročné alebo že z toho vyplývajú neprimerané náklady na manipuláciu s nechcenými úlovkami. Vzhľadom na to, že okolnosti sa nezmenili, je vhodné pokračovať v uplatňovaní výnimiek de minimis v súlade s percentuálnym podielom a potrebnými úpravami navrhnutými v novom spoločnom odporúčaní podľa článku 15 ods. 5 písm. c) nariadenia (EÚ) č. 1380/2013.
                  
               
                     (23)
                  
                  
                     V novom spoločnom odporúčaní sa navrhuje výnimka de minimis, pokiaľ ide o:
                     
                                 —
                              
                              
                                 platesu veľkú ulovenú určitými vlečnými sieťami na lov pri dne v podoblasti ICES 4,
                              
                           
                                 —
                              
                              
                                 všetky druhy, na ktoré sa vzťahujú obmedzenia výlovu, ulovené vlečnými sieťami s rozperným rahnom v divíziách ICES 4b a 4c,
                              
                           
                                 —
                              
                              
                                 tresku merlang a tresku škvrnitú ulovené vlečnými sieťami na lov pri dne v divíziách ICES 4a a 4b,
                              
                           
                                 —
                              
                              
                                 mieňa veľkého uloveného určitými vlečnými sieťami na lov pri dne s veľkosťou ôk najmenej 120 mm a mieňa veľkého uloveného určitými vlečnými sieťami na lov pri dne s veľkosťou ôk 100 až 119 mm v podoblasti ICES 4,
                              
                           
                                 —
                              
                              
                                 tresku merlang ulovenú určitými vlečnými sieťami s rozperným rahnom v podoblasti ICES 4,
                              
                           
                                 —
                              
                              
                                 stavridy ulovené vlečnými sieťami na lov pri dne (OTB, OTT, PTB, TBB) v podoblasti ICES 4,
                              
                           
                                 —
                              
                              
                                 makrelu atlantickú ulovenú vlečnými sieťami na lov pri dne (OTB, OTT, PTB, TBB) v podoblasti ICES 4.
                              
                           
               
                     (24)
                  
                  
                     Členské štáty poskytli vedecké dôkazy na podporu nových výnimiek de minimis na základe problémov pri zlepšovaní selektívnosti a neprimeraných nákladov na manipuláciu s úlovkami. Tieto dôkazy preskúmal výbor STECF na svojom plenárnom zasadnutí 2. – 6. júla 2018.
                  
               
                     (25)
                  
                  
                     Pokiaľ ide o výnimku týkajúcu sa tresky merlang a tresky škvrnitej ulovených vlečnými sieťami na lov pri dne v divíziách ICES 4a a 4b, výbor STECF dospel k záveru, že chýbajú relevantné údaje od určitých členských štátov. Na získanie týchto údajov by rybolov musel pokračovať, a preto sa Komisia domnieva, že výnimka by sa mala dočasne udeliť do 31. decembra 2019, členské štáty by však mali byť povinné predkladať relevantné údaje, ktoré umožnia výboru STECF v plnej miere posúdiť odôvodnenie a Komisii umožnia vykonať preskúmanie. Dotknuté členské štáty by mali vykonať dodatočné skúšky a poskytnúť informácie čo najskôr, najneskôr však do 31. mája 2019, aby ich výbor STECF mohol posúdiť.
                  
               
                     (26)
                  
                  
                     Na základe dôkazov, ktoré poskytli členské štáty, výbor STECF usúdil, že je vhodné stanoviť výnimky de minimis, pokiaľ ide o platesu veľkú ulovenú určitými vlečnými sieťami na lov pri dne v podoblasti ICES 4.
                  
               
                     (27)
                  
                  
                     STECF dospel k záveru, že boli poskytnuté primerané údaje na udelenie výnimky de minimis, pokiaľ ide o rybolov krevety sivej vlečnými sieťami s rozperným rahnom v divíziách ICES 4b a 4c.
                  
               
                     (28)
                  
                  
                     Pokiaľ ide o výnimku de minimis týkajúcu sa mieňa veľkého uloveného určitými vlečnými sieťami na lov pri dne s veľkosťou ôk 100 až 119 mm v podoblasti ICES 4, STECF usúdil, že je ťažké jednoznačne posúdiť vplyv zlepšenia selektívnosti pri príslušnom druhu rybolovu. STECF skonštatoval, že chýbajú relevantné údaje od určitých členských štátov. Uznal však, že výstroj použitý pri príslušnom druhu rybolovu je už selektívny a že v dôsledku ďalšieho zlepšenia selektívnosti bude rybolov ekonomicky nevýhodný. Na získanie týchto údajov by rybolov musel pokračovať, a preto sa Komisia domnieva, že výnimka by sa mala dočasne udeliť do 31. decembra 2019, členské štáty by však mali byť povinné predkladať relevantné údaje, ktoré umožnia výboru STECF v plnej miere posúdiť odôvodnenie a Komisii umožnia vykonať preskúmanie. Členské štáty by mali predložiť a) údaje, z ktorých vyplýva, že pri príslušnom rybolove je veľmi ťažké dosiahnuť zlepšenie selektívnosti, a b) ďalšie informácie o úlovkoch alebo flotile iných členských štátov, ktoré môžu byť takisto aktívne pri tomto druhu rybolovu. Dotknuté členské štáty by mali vykonať dodatočné skúšky a poskytnúť informácie čo najskôr, najneskôr však do 31. mája 2019, aby ich výbor STECF mohol posúdiť.
                  
               
                     (29)
                  
                  
                     Na základe dôkazov, ktoré poskytli členské štáty, a podľa záveru, ku ktorému dospel výbor STECF, by sa mala udeliť výnimka de minimis, pokiaľ ide o mieňa veľkého uloveného určitými vlečnými sieťami na lov pri dne s veľkosťou ôk najmenej 120 mm v podoblasti ICES 4.
                  
               
                     (30)
                  
                  
                     Výbor STECF vo svojich záveroch uviedol, že boli poskytnuté podrobné informácie týkajúce sa výnimky de minimis, pokiaľ ide o tresku merlang ulovenú určitými vlečnými sieťami s rozperným rahnom v podoblasti ICES 4. STECF však poukázal na obmedzenia týkajúce sa zlepšenia selektívnosti v prípade tresky merlang a poznamenal, že prístup použitý na výpočet výnimky de minimis môže obmedziť selektívnosť tresky merlang, keďže všetky nechcené úlovky tresky merlang by mohli byť prípadne odhodené. Za týchto okolností by sa mala výnimka uplatňovať na úroveň pozorovaného množstva odhodených úlovkov (2 %) a členské štáty by mali byť povinné predložiť relevantné údaje, ktoré umožnia výboru STECF v plnej miere posúdiť odôvodnenie a Komisii umožnia vykonať každoročné preskúmanie. Dotknuté členské štáty by mali vykonať dodatočné skúšky a poskytnúť informácie čo najskôr, najneskôr však do 31. mája každého roka, aby ich výbor STECF mohol posúdiť.
                  
               
                     (31)
                  
                  
                     Dôkazy, ktoré predložili členské štáty v súvislosti s novými výnimkami de minimis, pokiaľ ide o stavridy a makrelu atlantickú ulovené plavidlami s použitím vlečných sietí na lov pri dne, záťahových sietí a vlečných sietí s rozperným rahnom, preskúmal výbor STECF a dospel k záveru, že treba poskytnúť ďalšie informácie. Keďže na poskytnutie týchto informácií je potrebné pokračovať v rybolovnej činnosti a zbere údajov, jednotlivé výnimky pre každý druh by sa mali obmedziť na 1 rok a členské štáty by mali byť povinné predložiť relevantné údaje, ktoré umožnia výboru STECF v plnej miere posúdiť odôvodnenie a Komisii umožnia vykonať posúdenie. Dotknuté členské štáty by mali vykonať dodatočné skúšky a poskytnúť informácie čo najskôr, najneskôr však do 31. mája 2019, aby ich výbor STECF mohol posúdiť. Tieto výnimky by sa preto mali uplatňovať dočasne do 31. decembra 2019.
                  
               
                     (32)
                  
                  
                     V snahe zabezpečiť spoľahlivé odhady miery odhadzovania úlovkov na účely stanovenia celkového povoleného výlovu (TAC) by mali členské štáty poskytnúť v prípadoch, keď sú výnimky de minimis založené na extrapolácii situácií, o ktorých existujú len obmedzené údaje, a informáciách o časti flotily, presné a overiteľné údaje o celej flotile, na ktorú sa vzťahuje dané ustanovenie de minimis.
                  
               
                     (33)
                  
                  
                     Podľa článku 15 ods. 5 písm. a) nariadenia (EÚ) č. 1380/2013 môžu podrobnosti týkajúce sa vykonávania povinnosti vylodiť úlovky zahŕňať technické opatrenia uvedené v článku 7 ods. 2 uvedeného nariadenia. S cieľom zvýšiť selektívnosť výstroja a znížiť množstvo nechcených úlovkov v oblasti Skagerrak je vhodné zachovať niekoľko technických opatrení, ktoré boli dohodnuté medzi Úniou a Nórskom v roku 2011 (16) a 2012 (17), a povoliť používanie selektívneho zariadenia SepNep.
                  
               
                     (34)
                  
                  
                     Opatrenia navrhované v novom spoločnom odporúčaní sú v súlade s článkom 15 ods. 4, článkom 15 ods. 5 písm. c) a článkom 18 ods. 3 nariadenia (EÚ) č. 1380/2013 a s nariadením (EÚ) 2018/973, najmä jeho článkom 11, a môžu sa preto zahrnúť do tohto nariadenia.
                  
               
                     (35)
                  
                  
                     Podľa článku 18 nariadenia (EÚ) č. 1380/2013 Komisia preskúmala posúdenie výboru STECF, ako aj potrebu, aby členské štáty zaistili plnenie povinnosti vylodiť úlovky v plnej miere od 1. januára 2019. V niekoľkých prípadoch si výnimky vyžadujú pokračovanie rybolovnej činnosti a zberu údajov s cieľom reagovať na pripomienky výboru STECF. Umožnenie dočasných výnimiek v uvedených prípadoch považuje Komisia za pragmatický a obozretný prístup k riadeniu rybárstva za predpokladu, že ich neumožnením by sa zabránilo zberu potrebných údajov, ktorý je nevyhnutný na riadne a informované riadenie odhodených úlovkov v záujme úplného nadobudnutia účinnosti povinnosti vylodiť úlovky.
                  
               
                     (36)
                  
                  
                     Podľa článku 16 ods. 2 nariadenia (EÚ) 2018/973 sa právomoc prijímať delegované akty týkajúce sa povinnosti vylodiť úlovky udeľuje Komisii na päťročné obdobie od 5. augusta 2018. Preto je vhodné preskúmať vplyv výnimiek z dôvodu vysokej miery prežitia a de minimis z povinnosti vylodiť úlovky v treťom roku uplatňovania tohto nariadenia.
                  
               
                     (37)
                  
                  
                     Opatrenia stanovené v tomto nariadení majú priamy vplyv na plánovanie rybárskej sezóny plavidiel Únie a na súvisiace hospodárske činnosti, a preto by toto nariadenie malo nadobudnúť účinnosť ihneď po jeho uverejnení. Malo by sa uplatňovať od 1. januára 2019 do 31. decembra 2021,
                  
               PRIJALA TOTO NARIADENIE:
         
            Článok 1
            Plnenie povinnosti vylodiť úlovky
            Vo vodách Únie v Severnom mori (divízie ICES 2a, 3a a podoblasť 4) sa povinnosť vylodiť úlovky stanovená v článku 15 ods. 1 nariadenia (EÚ) č. 1380/2013 uplatňuje na rybolov druhov žijúcich pri morskom dne, na ktoré sa vzťahujú obmedzenia výlovu v súlade s týmto nariadením na obdobie 2019 – 2021.
         
         
            Článok 2
            Vymedzenie pojmov
            Na účely tohto nariadenia sa uplatňuje toto vymedzenie pojmov:
            
                        1.
                     
                     
                        „Panel Seltra“ je selektívne zariadenie, ktoré:
                        
                                    —
                                 
                                 
                                    pozostáva z vrchného panelu s veľkosťou ôk aspoň 270 mm (kosoštvorcové oko) umiestneného v časti so štyrmi panelmi a uchyteného k jednému oku veľkosti 270 mm pomocou troch ôk veľkosti 90 mm alebo z vrchného panelu s veľkosťou ôk aspoň 140 mm (štvorcové oko),
                                 
                              
                                    —
                                 
                                 
                                    je dlhé aspoň 3 metre,
                                 
                              
                                    —
                                 
                                 
                                    je umiestnené najviac 4 m od uzáverového lana vlečnej siete a
                                 
                              
                                    —
                                 
                                 
                                    je umiestnené pozdĺž celej šírky vrchnej vrstvy vlečnej siete (t. j. od okraja po okraj).
                                 
                              
                  
                        2.
                     
                     
                        „Sieť so selektívnou mriežkou (Netgrid)“ je selektívne zariadenie pozostávajúce zo štyroch panelov vložených do dvojpanelovej vlečnej siete s naklonenou vrstvou sieťoviny s kosoštvorcovými okami s veľkosťou ôk aspoň 200 mm vedúce k únikovému otvoru v hornej časti vlečnej siete.
                     
                  
                        3.
                     
                     
                        „Flámsky panel“ je posledná kužeľovitá sieťová časť vlečnej siete s rozperným rahnom, ktorého:
                        
                                    —
                                 
                                 
                                    zadná časť je priamo pripojená ku koncovému rukávcu;
                                 
                              
                                    —
                                 
                                 
                                    horná a dolná sieťová časť musia pozostávať z ôk šírky najmenej 120 mm meranej medzi uzlami;
                                 
                              
                                    —
                                 
                                 
                                    pri natiahnutí musí byť panel dlhý aspoň 3 m.
                                 
                              
                  
                        4.
                     
                     
                        „SepNep“ je vlečná sieť s vodiacimi štítmi, ktorá:
                        
                                    —
                                 
                                 
                                    má veľkosť ôk siete 80 až 99 + ≥ 100 mm,
                                 
                              
                                    —
                                 
                                 
                                    je vybavená viacerými koncovými rukávcami s veľkosťou ôk od 80 do 120 mm pripojenými k jedinému tunelu, pričom najvyššie umiestnený koncový rukávec má veľkosť ôk aspoň 120 mm a je vybavený oddeľovacím panelom s maximálnou veľkosťou ôk siete 105 mm, a
                                 
                              
                                    —
                                 
                                 
                                    môže byť vybavená aj nepovinnou selekčnou mriežkou s rozstupom priečok najmenej 17 mm za predpokladu, že jej konštrukcia umožňuje únik malých jedincov homára štíhleho.
                                 
                              
                  
         
            Článok 3
            Výnimky z dôvodu vysokej miery prežitia homára štíhleho
            
               1.   Výnimka z dôvodu vysokej miery prežitia uvedená v článku 15 ods. 4 písm. b) nariadenia (EÚ) č. 1380/2013 sa uplatňuje vo vodách Únie v Severnom mori (divízie ICES 2a, 3a a podoblasť 4) na tieto úlovky homára štíhleho:
               
                           a)
                        
                        
                           úlovky košmi (FPO (18));
                        
                     
                           b)
                        
                        
                           úlovky vlečnými sieťami na lov pri dne (OTB, TBN) vybavené:
                           
                                       1.
                                    
                                    
                                       koncovým rukávcom väčším ako 80 mm alebo
                                    
                                 
                                       2.
                                    
                                    
                                       koncovým rukávcom s veľkosťou ôk aspoň 70 mm vybaveným mriežkou na selekciu druhov s rozstupom priečok mriežky maximálne 35 mm alebo
                                    
                                 
                                       3.
                                    
                                    
                                       koncovým rukávcom veľkosti aspoň 35 mm vybaveným mriežkou na selekciu druhov s rozstupom priečok mriežky maximálne 19 mm.
                                    
                                 
                     
            
               2.   Pri odhadzovaní úlovkov homára štíhleho ulovených v prípadoch uvedených v odseku 1 sa všetky jedince vypustia okamžite a v oblasti, v ktorej boli ulovené.
            
            
               3.   Členské štáty, ktoré majú priamy hospodársky záujem, predkladajú každoročne čo najskôr, najneskôr však do 31. mája, doplňujúce vedecké informácie na podporu výnimky stanovenej v odseku 1 písm. b). Vedecký, technický a hospodársky výbor pre rybárstvo (STECF) každý rok posudzuje poskytnuté vedecké informácie do 1. augusta.
            
         
         
            Článok 4
            Výnimka z dôvodu vysokej miery prežitia soley európskej
            
               1.   Výnimka z dôvodu vysokej miery prežitia uvedená v článku 15 ods. 4 písm. b) nariadenia (EÚ) č. 1380/2013 sa vo vodách Únie divízie ICES 4c do šiestich námorných míľ od pobrežia, ale mimo určených odchovní, uplatňuje na úlovky soley európskej, ktoré nedosahujú minimálnu ochrannú referenčnú veľkosť, s použitím vlečných sietí s vodiacimi štítmi (OTB) s koncovým rukávcom s veľkosťou ôk 80 – 99 mm.
            
            
               2.   Výnimka uvedená v odseku 1 sa uplatňuje iba na plavidlá s maximálnou dĺžkou 10 metrov a maximálnym výkonom motora 221 kW pri rybolove vo vodách s hĺbkou 30 m alebo menej a časom vlečenia najviac 1,5 hodiny.
            
            
               3.   Pri odhadzovaní úlovkov soley európskej ulovených v prípadoch uvedených v odseku 1 sa jedince vypustia okamžite.
            
         
         
            Článok 5
            Výnimka z dôvodu vysokej miery prežitia vedľajších úlovkov všetkých druhov, na ktoré sa vzťahujú obmedzenia výlovu košmi a sieťovými vršami
            
               1.   Výnimka z dôvodu vysokej miery prežitia uvedená v článku 15 ods. 4 písm. b) nariadenia (EÚ) č. 1380/2013 sa vo vodách Únie divízie ICES 3a a podoblasti ICES 4 uplatňuje na úlovky všetkých druhov, na ktoré sa vzťahujú obmedzenia výlovu košmi a sieťovými vršami (FPO, FYK).
            
            
               2.   Pri odhadzovaní úlovkov rýb ulovených v prípadoch uvedených v odseku 1 sa jedince vypustia okamžite a pod hladinu mora.
            
         
         
            Článok 6
            Výnimka z dôvodu vysokej miery prežitia, pokiaľ ide o úlovky a vedľajšie úlovky platesy veľkej
            
               1.   Výnimka z dôvodu vysokej miery prežitia uvedená v článku 15 ods. 4 písm. b) nariadenia (EÚ) č. 1380/2013 sa vo vodách Únie divízie ICES 3a a podoblasti ICES 4 uplatňuje na:
               
                           a)
                        
                        
                           platesu veľkú ulovenú sieťami (GNS, GTR, GTN, GEN);
                        
                     
                           b)
                        
                        
                           platesu veľkú ulovenú dánskymi záťahovými sieťami;
                        
                     
                           c)
                        
                        
                           platesu veľkú ulovenú vlečnými sieťami na lov pri dne (OTB, PTB) s veľkosťou ôk najmenej 120 mm pri cielenom rybolove platesotvarých alebo iných ako platesotvarých rýb v zimných mesiacoch (od 1. novembra do 30. apríla).
                        
                     
            
               2.   Pri odhadzovaní úlovkov platesy veľkej ulovených v prípadoch uvedených v odseku 1 sa jedince vypustia okamžite.
            
         
         
            Článok 7
            Výnimka z dôvodu vysokej miery prežitia platesy veľkej menšej než minimálnej ochrannej referenčnej veľkosti
            
               1.   Výnimka z dôvodu vysokej miery prežitia uvedená v článku 15 ods. 4 písm. b) nariadenia (EÚ) č. 1380/2013 sa vo vodách Únie divízie ICES 2a a podoblasti ICES 4 uplatňuje na úlovky platesy veľkej menšej než minimálnej ochrannej referenčnej veľkosti vlečnými sieťami s rozperným rahnom veľkosti 80 – 119 mm (BT2).
            
            
               2.   Výnimka uvedená v odseku 1 sa uplatňuje dočasne do 31. decembra 2019. Členské štáty, ktoré majú priamy hospodársky záujem, predložia čo najskôr, najneskôr však do 31. mája 2019, doplňujúce vedecké informácie na podporu uvedenej výnimky. Vedecký, technický a hospodársky výbor pre rybárstvo (STECF) posúdi poskytnuté vedecké informácie do 1. augusta 2019.
            
            
               3.   Pri odhadzovaní úlovkov platesy veľkej ulovených v prípadoch uvedených v odseku 1 sa jedince vypustia okamžite a pod hladinu mora.
            
         
         
            Článok 8
            Výnimka z dôvodu vysokej miery prežitia rajovitých
            
               1.   Výnimka z dôvodu vysokej miery prežitia uvedená v článku 15 ods. 4 písm. b) nariadenia (EÚ) č. 1380/2013 sa vo vodách Únie v Severnom mori (divízie ICES 2a, 3a a podoblasť 4) uplatňuje na úlovky rajovitých akýmkoľvek rybárskym výstrojom.
            
            
               2.   Členské štáty, ktoré majú priamy hospodársky záujem, predkladajú každoročne čo najskôr, najneskôr však do 31. mája, doplňujúce vedecké informácie na podporu výnimky stanovenej v odseku 1. Vedecký, technický a hospodársky výbor pre rybárstvo (STECF) každý rok posudzuje poskytnuté vedecké informácie do 1. augusta.
            
            
               3.   Výnimka stanovená v odseku 1 sa vzťahuje na raju kukučiu do 31. decembra 2019. Členské štáty, ktoré majú priamy hospodársky záujem, predložia čo najskôr, najneskôr však do 31. mája 2019, doplňujúce vedecké informácie na podporu uvedenej výnimky. Vedecký, technický a hospodársky výbor pre rybárstvo (STECF) posúdi poskytnuté vedecké informácie do 1. augusta 2019.
            
            
               4.   Pri odhadzovaní rajovitých ulovených v prípadoch uvedených v odseku 1 sa jedince vypustia okamžite a pod hladinu mora.
            
         
         
            Článok 9
            Výnimky de minimis
            Odchylne od článku 15 ods. 1 nariadenia (EÚ) č. 1380/2013 sa môžu podľa článku 15 ods. 4 písm. c) uvedeného nariadenia odhadzovať tieto množstvá:
            
                        a)
                     
                     
                        v prípade rybolovu soley európskej vo vodách Únie divízií ICES 2a a 3a a podoblasti ICES 4 plavidlami, ktoré na lov používajú viacstenné žiabrovky a žiabrovky (GN, GNS, GND, GNC, GTN, GTR, GEN, GNF):
                        maximálne 3 % celkového ročného výlovu soley európskej menšej aj väčšej než minimálnej ochrannej referenčnej veľkosti;
                     
                  
                        b)
                     
                     
                        v prípade rybolovu soley európskej vo vodách Únie podoblasti ICES 4 plavidlami, ktoré na lov používajú vlečné siete s rozperným rahnom (TBB) s veľkosťou ôk 80 – 119 mm vybavené flámskym panelom:
                        maximálne 6 % celkového ročného výlovu soley európskej menšej než minimálnej ochrannej referenčnej veľkosti v roku 2019 a 5 % počas zvyšného obdobia;
                     
                  
                        c)
                     
                     
                        v prípade rybolovu homára štíhleho vo vodách Únie divízie ICES 3a plavidlami, ktoré používajú vlečné siete na lov pri dne (OTB, TBN) s veľkosťou ôk najmenej 70 mm vybavené mriežkou na selekciu druhov s rozstupom priečok mriežky maximálne 35 mm:
                        kombinované množstvo soley európskej, tresky jednoškvrnnej, tresky merlang, tresky škvrnitej, tresky tmavej a merlúzy európskej menšej než minimálnej ochrannej referenčnej veľkosti v objeme maximálne 4 % celkového ročného výlovu homára štíhleho, soley európskej, tresky jednoškvrnnej, tresky merlang a krevety boreálnej, tresky škvrnitej, tresky tmavej a merlúzy európskej;
                     
                  
                        d)
                     
                     
                        v prípade rybolovu krevety boreálnej vo vodách Únie divízie ICES 3a plavidlami, ktoré používajú vlečné siete na lov pri dne (OTB) s veľkosťou ôk najmenej 35 mm vybavené mriežkou na selekciu druhov s rozstupom priečok maximálne 19 mm a s nezablokovaným výstupom pre ryby:
                        kombinované množstvo soley európskej, tresky jednoškvrnnej, tresky merlang, tresky škvrnitej, platesy veľkej, tresky tmavej, sleďa atlantického, tresky koruškovitej, striebristky severnej a tresky belasej menšej než minimálnej ochrannej referenčnej veľkosti v objeme maximálne 5 % celkového ročného výlovu homára štíhleho, soley európskej, tresky jednoškvrnnej, tresky merlang, tresky škvrnitej, tresky tmavej, platesy veľkej, krevety boreálnej, merlúzy európskej, tresky koruškovitej, striebristky severnej, sleďa atlantického a tresky belasej;
                     
                  
                        e)
                     
                     
                        v prípade zmiešaného rybolovu druhov žijúcich pri morskom dne vo vodách Únie divízie ICES 4c plavidlami, ktoré používajú vlečné siete na lov pri dne (OTB, OTT, SDN, SSC) s veľkosťou ôk 70 až 99 mm (TR2):
                        kombinované množstvo tresky merlang a tresky škvrnitej menšej než minimálnej ochrannej referenčnej veľkosti v objeme maximálne 6 % celkového ročného výlovu v roku 2019 a v rokoch 2020 a 2021 maximálne 5 % druhov menšej než minimálnej ochrannej referenčnej veľkosti, na ktoré by sa vzťahovala povinnosť vylodiť úlovky; maximálne množstvo tresky škvrnitej, ktoré možno odhodiť, sa obmedzuje na 2 % tohto celkového ročného výlovu;
                     
                  
                        f)
                     
                     
                        v prípade zmiešaného rybolovu druhov žijúcich pri morskom dne vo vodách Únie divízií ICES 4a a 4b plavidlami, ktoré používajú vlečné siete na lov pri dne alebo záťahové siete (OTB, OTT, SDN, SSC) s veľkosťou ôk 70 až 99 mm:
                        
                                     
                                 
                                 
                                    kombinované množstvo tresky merlang a tresky škvrnitej menšej než minimálnej ochrannej referenčnej veľkosti v objeme maximálne 6 % celkového ročného výlovu v roku 2019 druhov menšej než minimálnej ochrannej referenčnej veľkosti, na ktoré by sa vzťahovala povinnosť vylodiť úlovky; maximálne množstvo tresky škvrnitej, ktoré možno odhodiť, sa obmedzuje na 2 % tohto celkového ročného výlovu;
                                 
                              
                                     
                                 
                                 
                                    výnimka de minimis stanovená v písmene f) tohto odseku sa predbežne uplatňuje do 31. decembra 2019. Členské štáty, ktoré majú priamy hospodársky záujem, predložia čo najskôr, najneskôr však do 31. mája 2019, doplňujúce vedecké informácie na podporu uvedenej výnimky. Vedecký, technický a hospodársky výbor pre rybárstvo (STECF) posúdi poskytnuté vedecké informácie do 1. augusta 2019;
                                 
                              
                  
                        g)
                     
                     
                        v prípade rybolovu vo vodách Únie divízie ICES 3a plavidlami, ktoré používajú vlečné siete na lov pri dne (OTB, OTT, TBN) s veľkosťou ôk 90 až 119 mm vybavené panelom Seltra alebo vlečné siete na lov pri dne (OTB, OTT, TBN) s veľkosťou ôk najmenej 120 mm:
                        množstvo tresky merlang menšej než minimálnej ochrannej referenčnej veľkosti v objeme maximálne 2 % celkového ročného výlovu homára štíhleho, tresky škvrnitej, tresky jednoškvrnnej, tresky merlang, tresky tmavej, soley európskej, platesy veľkej a merlúzy európskej;
                     
                  
                        h)
                     
                     
                        v prípade rybolovu homára štíhleho vo vodách Únie podoblasti ICES 4 plavidlami, ktoré používajú vlečné siete na lov pri dne s veľkosťou ôk 80 – 99 mm vybavené sieťou SepNep:
                        množstvo platesy veľkej menšej než minimálnej ochrannej referenčnej veľkosti v objeme maximálne 3 % celkového ročného výlovu tresky tmavej, platesy veľkej, tresky jednoškvrnnej, tresky merlang, tresky škvrnitej, krevety boreálnej, soley európskej a homára štíhleho;
                     
                  
                        i)
                     
                     
                        v prípade rybolovu krevety sivej vo vodách Únie divízií ICES 4b a 4c plavidlami, ktoré na lov používajú vlečné siete s rozperným rahnom:
                        množstvo všetkých druhov, na ktoré sa vzťahujú obmedzenia výlovu v objeme maximálne 7 % v rokoch 2019 a 2020 a v roku 2021 6 % celkového ročného výlovu všetkých druhov, na ktoré sa vzťahujú obmedzenia výlovu;
                     
                  
                        j)
                     
                     
                        v prípade rybolovu druhov žijúcich pri morskom dne vo vodách Únie podoblasti ICES 4 plavidlami, ktoré používajú vlečné siete na lov pri dne (OTB, OTT, PTB) s veľkosťou ôk 100 až 119 mm na lov mieňa veľkého:
                        
                                     
                                 
                                 
                                    maximálne 3 % celkového ročného výlovu mieňa veľkého menšej než minimálnej ochrannej referenčnej veľkosti pri danom druhu rybolovu;
                                 
                              
                                     
                                 
                                 
                                    výnimka de minimis stanovená v písmene j) tohto odseku sa predbežne uplatňuje do 31. decembra 2019. Členské štáty, ktoré majú priamy hospodársky záujem, predložia do 31. mája 2019 doplňujúce vedecké informácie na podporu uvedenej výnimky. Vedecký, technický a hospodársky výbor pre rybárstvo (STECF) posúdi poskytnuté vedecké informácie do 1. augusta 2019;
                                 
                              
                  
                        k)
                     
                     
                        v prípade rybolovu druhov žijúcich pri morskom dne vo vodách Únie podoblasti ICES 4 plavidlami, ktoré používajú vlečné siete na lov pri dne (OTB, OTT, PTB) s veľkosťou ôk najmenej 120 mm na lov mieňa veľkého:
                        maximálne 3 % celkového ročného výlovu mieňa veľkého menšej než minimálnej ochrannej referenčnej veľkosti pri danom druhu rybolovu;
                     
                  
                        l)
                     
                     
                        v prípade zmiešaného rybolovu druhov žijúcich pri morskom dne vo vodách Únie podoblasti ICES 4 plavidlami, ktoré používajú vlečné siete s rozperným rahnom s veľkosťou ôk 80 – 119 mm:
                        
                                     
                                 
                                 
                                    množstvo tresky merlang menšej než minimálnej ochrannej referenčnej veľkosti v objeme maximálne 2 % celkového ročného výlovu platesy veľkej a soley európskej;
                                 
                              
                                     
                                 
                                 
                                    Členské štáty, ktoré majú priamy hospodársky záujem, predkladajú každoročne čo najskôr, najneskôr však do 31. mája, doplňujúce vedecké informácie na podporu uvedenej výnimky. Vedecký, technický a hospodársky výbor pre rybárstvo (STECF) každý rok posudzuje poskytnuté vedecké informácie do 1. augusta.
                                 
                              
                  
                        m)
                     
                     
                        v prípade zmiešaného rybolovu druhov žijúcich pri morskom dne vo vodách Únie podoblasti ICES 4 vlečnými sieťami na lov pri dne (OTB, OTT, PTB, TBB) s veľkosťou ôk 80 až 99 mm:
                        
                                     
                                 
                                 
                                    maximálne 7 % celkového ročného výlovu stavríd v roku 2019 pri danom druhu rybolovu;
                                 
                              
                                     
                                 
                                 
                                    výnimka de minimis stanovená v písmene m) tohto odseku sa predbežne uplatňuje do 31. decembra 2019. Členské štáty, ktoré majú priamy hospodársky záujem, predložia čo najskôr, najneskôr však do 31. mája 2019, doplňujúce vedecké informácie na podporu uvedenej výnimky. Vedecký, technický a hospodársky výbor pre rybárstvo (STECF) posúdi poskytnuté vedecké informácie do 1. augusta 2019;
                                 
                              
                  
                        n)
                     
                     
                        v prípade zmiešaného rybolovu druhov žijúcich pri morskom dne vo vodách Únie podoblasti ICES 4 vlečnými sieťami na lov pri dne (OTB, OTT, PTB, TBB) s veľkosťou ôk 80 až 99 mm:
                        
                                     
                                 
                                 
                                    maximálne 7 % celkového ročného výlovu makrely atlantickej v roku 2019 pri danom druhu rybolovu;
                                 
                              
                                     
                                 
                                 
                                    výnimka de minimis stanovená v písmene n) tohto odseku sa predbežne uplatňuje do 31. decembra 2019. Členské štáty, ktoré majú priamy hospodársky záujem, predložia čo najskôr, najneskôr však do 31. mája 2019, doplňujúce vedecké informácie na podporu uvedenej výnimky. Vedecký, technický a hospodársky výbor pre rybárstvo (STECF) posúdi poskytnuté vedecké informácie do 1. augusta 2019.
                                 
                              
                  
         
            Článok 10
            Osobitné technické opatrenia v oblasti Skagerrak
            
               1.   V Skagerraku sa zakazuje držať na palube alebo používať akýkoľvek druh vlečnej siete, dánskej záťahovej siete, vlečnej siete s rozperným rahnom alebo podobnej vlečenej siete s veľkosťou ôk menej ako 120 mm.
            
            
               2.   Odchylne od odseku 1 sa môžu používať tieto vlečné siete:
               
                           a)
                        
                        
                           vlečné siete s koncovým rukávcom s veľkosťou ôk najmenej 90 mm za predpokladu, že sú vybavené panelom Seltra alebo triediacou mriežkou s rozstupom priečok mriežky maximálne 35 mm;
                        
                     
                           b)
                        
                        
                           vlečné siete s koncovým rukávcom s veľkosťou ôk najmenej 70 mm (štvorcové oko) vybavené triediacou mriežkou s rozstupom priečok mriežky maximálne 35 mm;
                        
                     
                           c)
                        
                        
                           vlečné siete s minimálnou veľkosťou ôk menej ako 70 mm pri love pelagických alebo priemyselných druhov, pokiaľ úlovok obsahuje viac ako 80 % jedného alebo viacerých pelagických alebo priemyselných druhov;
                        
                     
                           d)
                        
                        
                           vlečné siete s koncovým rukávcom s veľkosťou ôk najmenej 35 mm pri rybolove krevety boreálnej za predpokladu, že je vlečná sieť vybavená triediacou mriežkou s rozstupom priečok mriežky maximálne 19 mm.
                        
                     
            
               3.   Zariadenie na zadržiavanie rýb možno používať pri love krevety boreálnej v súlade s odsekom 2 písm. d), pokiaľ existujú zodpovedajúce rybolovné možnosti, ktoré sa vzťahujú na vedľajšie úlovky, a pokiaľ zariadenie na zadržiavanie je:
               
                           a)
                        
                        
                           vybavené vrchným panelom so štvorcovými okami s veľkosťou ôk najmenej 120 mm;
                        
                     
                           b)
                        
                        
                           dlhé aspoň 3 metre a
                        
                     
                           c)
                        
                        
                           aspoň také široké ako triediaca mriežka.
                        
                     
         
         
            Článok 11
            SepNep
            Podľa článku 9 ods. 1 písm. a) nariadenia (EÚ) 2018/973 sa povoľuje používanie sietí SepNep.
         
         
            Článok 12
            Nadobudnutie účinnosti a uplatňovanie
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 1. januára 2019 do 31. decembra 2021.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 18. októbra 2018
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 179, 16.7.2018, s. 1.
         
            (2)  Nariadenie Európskeho parlamentu a Rady (EÚ) č. 1380/2013 z 11. decembra 2013 o spoločnej rybárskej politike, ktorým sa menia nariadenia Rady (ES) č. 1954/2003 a (ES) č. 1224/2009 a zrušujú nariadenia Rady (ES) č. 2371/2002 a (ES) č. 639/2004 a rozhodnutie Rady 2004/585/ES (Ú. v. EÚ L 354, 28.12.2013, s. 22).
         
            (3)  Delegované nariadenie Komisie (EÚ) 2018/45 z 20. októbra 2017, ktorým sa stanovuje plán pre odhadzovanie úlovkov pri rybolove určitých druhov žijúcich pri morskom dne v Severnom mori a vo vodách Únie v oblasti ICES IIa na rok 2018 (Ú. v. EÚ L 7, 12.1.2018, s. 6).
         
            (4)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (5)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (6)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (7)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (8)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (9)  https://stecf.jrc.ec.europa.eu/documents/43805/1780485/STECF+PLEN+17-02.pdf
         
            (10)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (11)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (12)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (13)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (14)  https://stecf.jrc.ec.europa.eu/documents/43805/1099561/STECF+PLEN+15-02.pdf
         
            (15)  https://stecf.jrc.ec.europa.eu/documents/43805/2147402/STECF+PLEN+18-02.pdf
         
            (16)  Schválený záznam z konzultácií v oblasti rybolovu, počas ktorých Nórsko a Európska únia rokovali o regulácii rybolovu v Skagerraku a Kattegate v roku 2012.
         
            (17)  Schválený záznam z konzultácií v oblasti rybolovu, počas ktorých Nórsko a Európska únia rokovali o opatreniach na vykonávanie zákazu odhadzovania úlovkov a o kontrolných opatreniach v oblasti Skagerrak, 4. júla 2012.
         
            (18)  Kódy výstroja použité v tomto nariadení zodpovedajú kódom uvedeným v prílohe XI k vykonávaciemu nariadeniu Komisie (EÚ) č. 404/2011z 8. apríla 2011, ktorým sa ustanovujú podrobné pravidlá vykonávania nariadenia Rady (ES) č. 1224/2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky rybného hospodárstva (Ú. v. EÚ L 112, 30.4.2011, s. 1). V prípade plavidiel s celkovou dĺžkou menej ako 10 metrov kódy výstroja použité v tejto tabuľke zodpovedajú kódom klasifikácie rybárskeho výstroja FAO.